Diari Oficial de la Generalitat Valenciana


Sumari del DOGV 5701, del 12-02-2008 (2008/1503)

RESOLUCIÓ de 5 de febrer de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'addenda al conveni bilateral de col·laboració entre el Ministerio de Educación y Ciencia i la Generalitat per al desplegament de les actuacions previstes en el conveni marc de col·laboració firmat pel Ministerio de Educación y Ciencia, el Ministerio de Industria, Turismo y Comercio y la Entidad Pública Empresarial Red.es, per a la posada en marxa del Programa Internet en l'Aula.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5701

Data del DOGV
:   12-02-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/1503


Data del document
:   05-02-2008

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Educació
    * cooperació administrativa
    * administració central
    * política d'informació
    * formació del professorat

RESOLUCIÓ de 5 de febrer de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'addenda al conveni bilateral de col·laboració entre el Ministerio de Educación y Ciencia i la Generalitat per al desplegament de les actuacions previstes en el conveni marc de col·laboració firmat pel Ministerio de Educación y Ciencia, el Ministerio de Industria, Turismo y Comercio y la Entidad Pública Empresarial Red.es, per a la posada en marxa del Programa Internet en l'Aula.   
 [2008/1503]  
El Ministeri d'Educació i Ciència i la Generalitat han subscrit, després de la tramitació prèvia reglamentària, el 5 de novembre de 2007, l'addenda al conveni bilateral de col·laboració entre el Ministerio de Educación y Ciencia i la Generalitat per al desplegament de les actuacions previstes en el conveni marc de col·laboració firmat pel Ministerio de Educación y Ciencia, el Ministerio de Industria, Turismo y Comercio y la Entidad Pública Empresarial Red.es, per a la posada en marxa del Programa Internet en l'Aula.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentada addenda, que ha quedat inscrita en el Registre de Convenis de la Generalitat amb el número 0021/2008, i que figura com a annex d'esta resolució.  
Valencia, 5 de febrer de 2008.- El director general de Relacions amb les Corts i Secretariat del Consell: Ángel Mompó Romero.  
Addenda al Conveni bilateral de col·laboració entre el Ministeri d'Educació i Ciència i la Generalitat per al desplegament de les actuacions previstes en el Conveni marc de col·laboració firmat pel Ministeri d'Educació i Ciència, el Ministeri d'Indústria, Turisme i Comerç i l'entitat pública empresarial Red.es, per a la posada en marxa del Programa Iternet en l'Aula.  
Madrid, 5 de novembre de 2007  
Reunits  
D'una part, Mercedes Cabrera Calvo-Sotelo, ministra d'Educació i Ciència, en virtut del Reial Decret 464/2006, de 10 d'abril, que disposa el seu nomenament, i fent ús de la competència que li atribuïx l'article 13.3 de la Llei 6/1997, de 14 d'abril, d'Organització i Funcionament de l'administració General de l'Estat.  
D'altra part, Alejandro Font de Mora Turón, conseller d'Educació de la Generalitat, autoritzat per a la firma del present conveni per acord del Consell del dia 2 de novembre de 2007.  
Les dues parts reconeixen la capacitat jurídica suficient per a subscriure la present addenda del conveni i, a este efecte,   
Exposen  
Primer. Que, amb data 25 de setembre de 2006, es va firmar el Conveni de col·laboració entre el Ministeri d'Educació i Ciència i la Generalitat per al desplegament de les actuacions previstes en el Conveni marc de col·laboració entre el Ministeri d'Educació i Ciència, el Ministeri d'Indústria, Turisme i Comerç i l'entitat pública empresarial Red.es, per a la posada en marxa del Programa Internet en l'Aula, conveni que continua aplicant-se.  
Segon. Que en el punt 4 de la clàusula segona del conveni, es determinen les actuacions a dur a terme en relació amb la capacitació de docents i assessors de formació.  
Tercer. Que en el punt a2 de la clàusula tercera del conveni (Inversions a realitzar pel Ministeri d'Educació i Ciència per a les actuacions dirigides a la capacitació de docents i assessors de formació de professors) es reflectixen les quantitats a aportar en 2006, i s'indica que "en els anys successius de vigència del present conveni, el Ministeri d'Educació i Ciència definirà les actuacions de formació del professorat que permeten assolir els objectius previstos en el Conveni marc de col·laboració. Amb este fi, se subscriuran addendes anuals a este conveni de col·laboració que garantisquen l'èxit dels dits objectius".  
Per tot això,   
Acorden  
Complementar el conveni de col·laboració per al desplegament de les actuacions previstes en el Conveni marc de col·laboració entre el Ministeri d'Educació i Ciència, el Ministeri d'Indústria, Turisme i Comerç i l'entitat pública empresarial Red.es, per a la posada en marxa del Programa Internet en l'Aula, per mitjà de la present addenda, de conformitat amb les següents  
Clàusules  
Primera. Objecte  
L'objecte de la present addenda al Conveni de col·laboració entre el Ministeri d'Educació i Ciència i la Generalitat per al desplegament de les actuacions previstes en el Conveni marc de col·laboració entre el Ministeri d'Educació i Ciència, el Ministeri d'Indústria, Turisme i Comerç i l'entitat pública empresarial Red.es, per a la posada en marxa del Programa Internet en l'Aula, és dur a terme, durant l'any 2007, actuacions dirigides a la capacitació de docents i assessors de formació de professors.  
Segona. Inversions a realitzar pel Ministeri d'Educació i Ciència  
Per a l'execució del compliment de l'objecte de l'addenda, el Ministeri d'Educació i Ciència es compromet a realitzar, l'any 2007, una transferència a la conselleria d'Educació de la Generalitat per una quantitat de 275.557 euros, a càrrec de l'aplicació pressupostària 43.22.874O.948 dels pressupostos generals de l'Estat per al 2007, que es destinarà a finançar les accions de capacitació de docents i assessors de formació de professors.  
La dita transferència s'efectuarà abans del 30 de novembre de 2007, i estarà subjecta al que establix la Llei 38/2003, General de Subvencions de 17 de novembre. A més, la conselleria d'Educació de la Generalitat, haurà d'aportar al MEC certificació expedida pels servicis competents de la dita conselleria d'haver sigut ingressat en la seua comptabilitat l'import del lliurament efectuat.  
Amb este fi, es fa constar que les activitats d'este programa anual de treball, relatives a formació del professorat i assessors de formació de professors, seran cofinançades pel Fons Social Europeu programa 2000ES051PO014, la qual cosa requerirà, d'una part, certificat del responsable de l'entitat que justifique que ha sigut complida la finalitat per a la qual es va atorgar la subvenció, l'elaboració d'una memòria general de les activitats i un dossier que continga els oportuns documents justificatius del gasto, i, d'una altra, la inclusió del logotip del FSE i la constància explícita del dit cofinançament en les actuacions a què fa referència l'estipulació segona del present conveni.   
D'altra banda, i a fi de garantir la justificació del FSE al terme de l'exercici, la conselleria d'Educació de la Generalitat haurà de realitzar un certificat dels gastos elegibles a imputar al referit FSE executats a 31 de desembre de l'any 2007. El certificat s'emetrà dins dels terminis fixats pel MEC amb l'objecte de poder concloure adequadament dins del termini i la forma escaient la tramitació de l'expedient de cara a la Unió Europea.   
Tercera. Inversions a realitzar per la conselleria d'Educació de la Generalitat  
Per a l'execució del compliment de l'objecte de l'addenda, la conselleria d'Educació de la Generalitat es compromet a finançar les accions de Formació del Professorat, l'any 2007, amb una quantitat de 275.557 euros, a càrrec del Programa 46.74.33.718.39.7 dels Pressupostos de la Generalitat, línia T5506000.  
Quarta. Duració  
La present addenda produirà efectes des de la data de subscripció fins al 31 de desembre de 2007.  
I com a prova de conformitat, i per a la deguda constància del que s'ha acordat, les parts subscriuen la present addenda, en el lloc i la data mencionats al principi.  
La ministra d'Educació i Ciència. Mercedes Cabrera Calvo-Sotelo  
El conseller d'Educació. Alejandro Font de Mora Turón